b'\n_START_ARTICLE_\nLatvijas Republikas Ministru kabineta balva\n_START_PARAGRAPH_\nMinistru kabineta balva ir Latvijas Republikas Ministru kabineta apbalvojums, ko pie\xc5\xa1\xc4\xb7ir par noz\xc4\xabm\xc4\xabgiem darbiem vai nopelniem demokr\xc4\x81tiskas un tiesiskas Latvijas valsts att\xc4\xabst\xc4\xabb\xc4\x81, saimnieciskaj\xc4\x81 vai sabiedriskaj\xc4\x81 darb\xc4\xabb\xc4\x81 vai cit\xc4\x81s valstij noz\xc4\xabm\xc4\xabg\xc4\x81s jom\xc4\x81s._NEWLINE_Ministru kabineta balva ir Ministru kabineta Goda diploms, Ministru kabineta balvas kr\xc5\xab\xc5\xa1u noz\xc4\xabm\xc4\xabte un naudas balva 7115 eiro apm\xc4\x93r\xc4\x81._NEWLINE_Gada laik\xc4\x81 var pie\xc5\xa1\xc4\xb7irt ne vair\xc4\x81k k\xc4\x81 se\xc5\xa1as Ministru kabineta balvas (gan fizisk\xc4\x81m, gan juridisk\xc4\x81m person\xc4\x81m)._NEWLINE_Ministru kabineta balvu simboliski atjaunoja 1995. gad\xc4\x81 k\xc4\x81 T\xc4\x93vzemes balvas turpin\xc4\x81jumu.'